Diari Oficial de la Generalitat Valenciana


Sumari del DOGV 5283, del 19-06-2006 (2006/6460)

RESOLUCIÓ de 12 de maig del 2006, del conseller de Territori i Habitatge, per la qual s'aprova definitivament el Programa d'actuació integrada per a la gestió directa del sector C-9 P-9 del municipi de Sueca.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6460


Data del document
:   12-05-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sueca
    * pla d'urbanisme

RESOLUCIÓ de 12 de maig del 2006, del conseller de Territori i Habitatge, per la qual s'aprova definitivament el Programa d'actuació integrada per a la gestió directa del sector C-9 P-9 del municipi de Sueca. [2006/6460]  
Vist el Programa d'actuació integrada (d'ara en endavant PAI) de la Unitat d'execució única del sector C-9 P-9, el promotor del qual és la Generalitat Valenciana, mitjançant l'Institut Valencià de l'Habitatge, SA. (d'ara en endavant IVHSA), i de conformitat amb els següents  
Antecedents de fet  
Primer  
Amb data 17 de novembre del 2005, ha entrat en aquest Servei Territorial la documentació relativa al PAI ressenyat, la qual consta de memòria, projecte d'urbanització i expedient de tramitació.  
Segon  
El procediment ha seguit el que preveuen els articles 42, 38 i concordants de la Llei reguladora de l'activitat urbanística (d'ara en endavant LRAU). La documentació es va depositar per a la seua consulta pública en l'Ajuntament de Sueca, com també en les oficines de l'IVHVSA. La informació pública es va inserir en el DOGV núm. 4953, de 24 de febrer del 2005, i en el diari Las Provincias de la mateixa data. Es van remetre els avisos preceptius als titulars cadastrals.  
Tercer  
S'hi van presentar tretze al·legacions més el dictamen municipal. Aquestes van ser degudament contestades mitjançant l'informe que consta en l'expedient administratiu remés, estimant i desestimant segons la motivació continguda en l'informe.   
Quart  
En data 17 de novembre del 2005 es remet per a la seua aprovació provisional l'esmentat programa juntament amb la còpia de l'expedient administratiu.  
Cinqué  
La Comissió Territorial d'Urbanisme de València, en sessió realitzada el 2 de febrer del 2006, va adoptar l'acord d'aprovar provisionalment el PAI UE sector C-9 P-9, i va proposar al conseller l'adopció de l'acord d'aprovar definitivament el programa d'actuació integrada per a la gestió directa del sector C-9 P-9 del municipi de Sueca, que incorpora memòria del programa i projecte d'urbanització, adjudicar la condició d'urbanitzador a l'Institut Valencià de l'Habitatge SA., en la seua condició d'empresa pública dependent de la Conselleria de Territori i Habitatge, resoldre les al·legacions presentades en el sentit que es conté en l'informe de l'IVHSA de data 14 de novembre del 2005, i emetre la preceptiva cèdula d'urbanització conforme a l'article 42.1LRAU.  
Fonaments de dret  
Primer  
El PAI s'ha tramitat amb subjecció al que preveuen els articles 42 i 43 LRAU, havent de considerar-se administració actuant la Generalitat Valenciana.  
Segon  
La proposta requereix cèdula d'urbanització tal com disposa l'article 42.1 in fine LRAU.  
Tercer  
L'objecte del programa és el desenvolupament per l'IVHSA de la unitat d'execució sector C-9 P-9 del Pla general de Sueca, d'ús residencial, com a programa de gestió directa per l'administració de la Generalitat Valenciana per a fomentar la promoció d'habitatges de protecció pública.  
Quart  
El Programa desenvolupa les previsions del planejament especial, sense que s'hi observe obstacle per a la seua aprovació definitiva. Consta certificat de la gerència de l'IVHSA acreditant l'existència de crèdit pressupostari suficient per a executar l'actuació, a l'efecte del que preveu l'article 12-1 TXRZ.  
Cinqué  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics. Conforme a l'article 10 a) del mateix text, la Comissió Territorial d'Urbanisme ha d'emetre dictamen previ.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc  
1. Aprovar definitivament el Programa d'actuació integrada per a la gestió directa del sector C-9 P-9 del municipi de Sueca, que incorpora memòria del programa i projecte d'urbanització.  
2. Adjudicar la condició d'urbanitzador a l'Institut Valencià de l'Habitatge SA, en la seua condició d'empresa pública dependent de la Conselleria de Territori i Habitatge.  
3. Resoldre les al·legacions presentades en el sentit que es conté en l'informe de l'IVHSA de data 14 de novembre del 2005.  
4. Emetre la preceptiva cèdula d'urbanització conforme a l'article 42.1 de la LRAU.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala de contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercir qualsevol altre recurs que estimen oportú.  
València, 12 de maig del 2006.. El conseller de Territori i Habitatge: Rafael Blasco Castany.